recursal/SuperWikiNEXT-32B huggingface dataset:
**தோட்டா நரசிம்மம்** (Thota Narasimham) ஓர் இந்திய அரசியல்வாதியாவார. ஆந்திரப் பிரதேசத்தின் காக்கிநாடா மக்களவைத் தொகுதியின் நாடாளுமன்ற உறுப்பினர் ஆவார். 2014 இந்தியப் பொதுத் தேர்தலில் தெலுங்கு தேசம் கட்சி வேட்பாளராகப் போட்டியிட்டு வெற்றி பெற்றார்.  தோட்டா நரசிம்மம் காக்கிநாடா மக்களவைத் தொகுதியில் தனது இளம் போட்டியாளரான யின் சலமலசெட்டி சுனிலை தோற்கடித்து வெற்றி பெற்றார்.

சொந்த வாழ்க்கை
--------------

தோட்டா நரசிம்மம் 6 ஜூலை 1962 இல், தோட்டா வரகாலையா மற்றும் பத்மாஅம்மாள் ஆகியோருக்கு மகனாகப் பிறந்தார். இவர், 25 நவம்பர் 1986 அன்று வாணி என்பவரை மணந்தார். இவர்களுக்கு ஒரு மகளும் ஒரு மகனும் உள்ளனர்.

அரசியல் வாழ்க்கை
----------------

தோட்டா நரசிம்மம், 2004 - 2009 மற்றும் 2009 - 2014 ஆகிய இரண்டு முறை ஆந்திரப் பிரதேச சட்டமன்ற உறுப்பினராக இருந்தார். 2010 - 2014 க்கு இடையில் இவர் ஆந்திர மாநில அமைச்சராக இருந்தார். பின்னர், 16வது மக்களவைக்கு தேர்ந்தெடுக்கப்பட்டார். மக்களவையில் இவர் வணிக ஆலோசனைக் குழு, ரயில்வேயில் நிலைக்குழு; பொது நோக்கக் குழு; பெட்ரோலியம் மற்றும் இயற்கை எரிவாயு அமைச்சகத்தின் ஆலோசனைக் குழு போன்றவற்றில் உறுப்பினராக இருந்தார். இவர் மக்களவையில் தெலுங்கு தேசம் கட்சியின் தலைவராகவும் இருந்தார்.

மேற்கோள்கள்
-----------


1. ↑  "Constituencywise-All Candidates" இம் மூலத்தில் இருந்து 17 May 2014 அன்று. பரணிடப்பட்டது... பார்த்த நாள்: 17 May 2014.
2. ↑  "Pallam Raju, Harsha Kumar lose elections".. பார்த்த நாள்: 2016-03-04.
3. ↑  "Y.S. Choudary is TDP Parliamentary Party leader".. பார்த்த நாள்: 2016-03-04.
**மணிகண்டேசுவரம் உமா மகேசுவரர் கோயில்** இந்தியாவின் கேரளாவில் திருச்சூர் மாவட்டத்தில் வடக்கேகாடு என்னுமிடத்தில் உள்ள சிவன் மற்றும் பார்வதி கோயிலாகும். இது ஒரு இந்து கோயில் ஆகும். இரண்டாயிரம் ஆண்டுகளுக்கு மேலானது என்று கருதப்படுகின்ற இக்கோயில் இந்தியாவின் மிகப் பழமையான கோயில்களில் ஒன்றாகும்.

கோயில் அமைப்பு
--------------

ஒரு ஏக்கர் நிலப்பரப்பில் பரந்து விரிந்துள்ள இக்கோயிலில் நடுத்தர அளவுடைய கோயில் குளம் உள்ளது. இங்கு பாலக்கல் பகவதி (துர்க்கையின் வடிவம்), ஐயப்பன் ஆகியோருக்கான சன்னதிகள் உள்ளன. பாலக்கால் பகவதி அசுர குணத்தோடும், உமா மகேஸ்வர கோவிலில் தேவ குணத்தோடும் இருப்பதாக கருதப்படுகிறது. 

கருவறையைச் சுற்றி ஏராளமான சிற்பங்கள் உள்ளன. அவை கட்டுமானத்தை விட பழமையானவையாகும். இருப்பினும் அதன் காலம் கண்டறியப்படவில்லை.

இக்கோயில் ஆயிரத்திற்கும் மேற்பட்ட தாரவாடுகளின் குல தெய்வம் ஆகும். ஒவ்வொன்றும் மேலும் பல குடும்பங்களாக பிரிக்கப்பட்டுள்ளது. பழங்காலத்திலிருந்து நடைமுறையில் உள்ள பல சடங்குகள் இன்னும் இக்கோயிலில் பின்பற்றப்படுகிறது.

நிர்வாகம் மற்றும் பூசை விவரங்கள்
--------------------------------

மலபார் தேவஸ்வம் வாரிய நிர்வாகத்தின்கீழ் உள்ள இக்கோயில், நான்கு பேர் கொண்ட அறங்காவலர் குழுவால் நடத்தப்படுகிறது. புலியனூர் இக்கோயிலின் தந்திரி ஆவார். காலை மற்றும் மாலை அமர்வுகள், பல விழாக்கள் இங்கு நடத்தப்பெறுகின்றன. திருமண வாய்ப்புகள், குழந்தைப்பேறு, நோய்களைக் குணப்படுத்துதல் மற்றும் இலக்குகளை அடைதல் உள்ளிட்ட பல்வேறு வேண்டுதல்களின் அடிப்படையில் இங்கு பக்தர்கள் காணிக்கை செலுத்துகின்றனர்.
**திரு ஆறாட்டு மதநாடா**  இந்தியாவில் கேரளாவில் உள்ள கொல்லம் மாவட்டத்தில் உள்ள மயிலக்காட்டில் உள்ள சிவன் கோயிலாகும்.  இக்கோயில் தேசிய நெடுஞ்சாலை 47- ல் சாத்தனூருக்கும் கொட்டியத்திற்கும் இடையே உள்ள மயிலக்காடு அருகே உள்ளது. இந்தப் பழமையான கோயிலில், சிவபெருமான் ஒரு ஆலமரத்தடியில் உள்ளார். பல நூற்றாண்டு காலவரலாற்றைக் கொண்ட இக்கோயிலின் திருவிழா கொல்லம் மாவட்டத்தில் நன்கு அறியப்பட்டதாகும்.

உச்சர விழா
----------

கேரளாவில் குறிப்பாக கொல்லம் மாவட்டத்தில் உச்சர திருவிழா மிகவும் புகழ்பெற்றதாகும். 

ஓணத்தின் பாதியான மகரம் 28 அன்று உச்சர விழாவாகக் கருதப்படுகிறது. கோயிலில் இது ஒரு பாரம்பரிய விழாவாகும். திருமுடி எழுநல்லாத் என்பதானது விழாவின் முக்கிய அம்சமாகக் கருதப்படுகிறது. இவ்விழாவின்போது கோயில் பூசாரி விலையுயர்ந்த தொப்பியை தலையில் அணிந்துகொண்டு, பெரிங்காபுரத்தில் வெறுங்காலுடன் நடந்து வருவார்.

அமைவிடம்
--------

மைலக்காடு, இத்திக்கரை வழியாக இக்கோயிலை அடையலாம். அருகிலுள்ள ரயில் நிலையங்கள் கொல்லம் சந்திப்பு ரயில் நிலையம், பரவூர் ரயில் நிலையம் ஆகியவையாகும். கடல் மட்டத்திலிருந்து 31.33 மீ என்ற புவியியல் ஆயங்களுடன் இந்த கோயில் அமைந்துள்ளது

மேலும் பார்க்கவும்
------------------

* கோவிலின் வலைப்பதிவு

மேற்கோள்கள்
-----------

1. ↑  "Thiru Aarattu Madannada" (in en). 2020-04-25. .
2. ↑  "Thiru Aarattu Madannada Temple – Hindu Temple Timings, History, Location, Deity, shlokas" (in en-US). .

வெளி இணைப்புகள்
---------------

* ஜியோஹேக் - திரு ஆறாட்டு மதன்நாத கோயில், மயிலக்காடு
**கிளிசே 877** (GLISE 877 / HIP 113229 / LHS 531) என்பது தெற்கு ஆக்டன்சில் சிந்து எல்லைக்கு அருகில் அமைந்துள்ள ஒரு செங்குறுமீன் ஆகும்.

கிளிசே 877 இன் வெப்பமானி ஒளிர்மை சூரியனில் வெறும் 2.3% மட்டுமே. இது + 10.22 ′ தோற்ற்ரப் பருமையுடன் உள்ளது , எனவே அதை வெறும் கண்ணால் பார்க்க முடியாது. இருப்பினும் , இது மற்ற செங்குறுமீன்களை விட கணிசமான பொலிவுடன் உள்ளது. இது குறிப்பாக சூரிய மண்டலத்திற்கு மிக நெருக்கமான செங்குறுமீன் ஆகும். இது பிராக்சிமா சென்ட்டாரியை விட கிட்டத்தட்ட 14 மடங்கு அதிகமாக ஒளிரும்.  M3V′2′ கதிர்நிரல் வகையினதாகும். இதன் விளைவுறு வெப்பநிலை 3390 கெ. பாகை ஆகும். இது ஒரு மாறு விண்மீனாகத் தெரியவில்லை.

கிளிசே 877 சூரிய மண்டலத்திலிருந்து 28.3 ஒளி ஆண்டுகள் தொலைவில் உள்ளது. இதற்கு அருகில் உள்ள விண்மீன்கள் β ஹைட்ரி, ζ டுகானே என்பன ஆகும் , அவை சூரிய மண்டலத்திலிருந்து முறையே 4.5 மற்றும் 6.2 ஒளி ஆண்டுகள் தொலைவில் உள்ளன.

மேற்கோள்கள்
-----------

1. ↑  Morales, J. C.; Ribas, I.; Jordi, C. (2008). "The effect of activity on stellar temperatures and radii". *Astronomy and Astrophysics* **478**: 507–512. doi:10.1051/0004-6361:20078324. pp. 507-512. Bibcode: 2008A&A...478..507M.
2. ↑
3. ↑  LHS 531 -- High proper-motion Star (SIMBAD)
4. ↑  Stars within 15 light-years of Luyten 49-19 (The Internet Stellar Database)
**கிலோபாகை மீச்சிறு தொலைநோக்கி** ( அல்லது **கெல்ட்**) *(The Kilodegree Extremely Little Telescope)* ( *KELT*) என்பது இரண்டு எந்திரன்வகைத் தொலைநோக்கிகளால் உருவாக்கப்பட்ட ஒரு வானியல் கண்காணிப்பு அமைப்பாகும். அவை பொலிவான விண்மீன்களைச் சுற்றிக் கடக்கும் புறக்கோள்களை கணக்கெடுப்பை நடத்துகின்றன.  திட்டம் ஓகியோ மாநிலப் பல்கலைக்கழக வானியல் துறை உறுப்பினர்களால் கூட்டாக, வாண்டர்பில்ட் பல்கலைக்கழக இயற்பியல் வானியல் துறை , இலெகை பல்கலைக்கழக இயற்பியியல் துறை, தென்னாப்பிரிக்க வானியல் ஆய்வகம் (SAAO) ஆகிய நிறுவனங்களுடன் இணைந்து மேலாளப்படுகிறது.

மேலும் காண்க
------------

* கெப்லர் (விண்கலம்)
* கோரோட்

மேற்கோள்கள்
-----------

1. ↑  "South African Astronomical Observatory". .
2. ↑  "The Lehigh Department of Physics". .
3. ↑  "Vanderbilt Astronomy Group". .
4. ↑  "Vanderbilt Department of Physics and Astronomy". .
5. ↑  "The Ohio State University Department of Astronomy". .

வெளி இணைப்புகள்
---------------

* KELT-North survey website பரணிடப்பட்டது 2019-01-24 at the வந்தவழி இயந்திரம்
* KELT-South survey website
**நிமிசா சுரேசு சக்குங்கல்பரம்பில் (** **Nimisha Suresh Chakkungalparambil) இந்தியாவின்** கேரளாவைச் சேர்ந்த மாற்றுத்திறன் தடகள வீரர் ஆவார். இவர் பெண்களுக்கான டி47 வகை நீளம் தாண்டுதல் போட்டியில் பங்கேற்கிறார். 2022 ஆம் ஆண்டு ஆங்சோவில் நடைபெற்ற ஆசிய இணை விளையாட்டுப் போட்டிகளில் பங்கேற்ற இந்திய அணிக்கு இவர் தேர்ந்தெடுக்கப்பட்டார். அவர் 25 அக்டோபர் 2023 ஆம் ஆண்டு அக்டோபர் மாதம் 25 ஆம் தேதியில் நடைபெற்ற டி47 வகையினருக்கான நீளம் தாண்டுதல் போட்டியில் நிமிசா தங்கப் பதக்கம் வென்றார்    

நிமிஷா குசராத்தின் காந்திநகரில் உள்ள இந்திய விளையாட்டு ஆணையத்தின் சிறப்பு மையத்தில் பயிற்சி பெற்றார். 

பிப்ரவரி 2021 ஆம் ஆண்டு பிப்ரவரி மாதத்தில் துபாயில் நடந்த 2 ஆவது பாசா பன்னாட்டு உலக இணை தடகள கிராண்டு பிரிக்சு போட்டியில் நீளம் தாண்டுதல் எஃப் 46/47 வகையினர் பிரிவில் 5.25 மீ.  தூரம் தாண்டி தங்கப் பதக்கம் வென்றார். இப்போட்டி நிமிசாவின் முதல் பன்னாட்டு அளவு போட்டியாகும்.

மேற்கோள்கள்
-----------

1. ↑  Livemint (2023-10-25). "Asian Para Games 2023 medals tally: Full list of winners from India" (in en). .
2. ↑  PTI (2023-10-26). "Record-Breaking Sumit Antil Leads Way As India Bags 30 Medals, Including Six Gold". .
3. ↑  Hoover (2023-10-27). "India Edge Closer To 100 Medals On Day Five". .
4. ↑  "Asian Para Games: Sumit Antil breaks world record, leads India's 30-medal haul on Day 3". 2023-10-25. .
5. 1 2  "Keralite Nimisha, Devender win gold at World Para Athletics GP". .
6. ↑  "World Para Athletics Grand Prix: Devender, Nimisha win gold on opening day". .
**பீகார் தினம்** *(𑂥𑂱𑂯𑂰𑂩 𑂠𑂱𑂫𑂮)* என்பது பீகார் மாநிலம் உருவானதை கொண்டாடும் விதமாக ஒவ்வொரு ஆண்டும் மார்ச் 22 ஆம் நாள் கடைப்பிடிக்கப்படும் ஒரு நாளாகும். 1912 ஆம் ஆண்டு இதே நாளில் வங்காள மாகாணத்திலிருந்து இந்த மாநிலத்தை ஆங்கிலேயர்கள் உருவாக்கினார்கள். இந்த நாள் பீகாரில் பொதுவிடுமுறை நாளாக அறிவிக்கப்பட்டுள்ளது.  நிதிஷ்குமார் ஆட்சிக்காலத்தில் பீகார் தினம் பீகார் அரசாங்கத்தால் துவங்கப்பட்டு வெகுவிமரிசையாக கொண்டாடப்பட்டது. இந்தியாவைத் தவிர அமெரிக்க ஐக்கிய நாடு , ஐக்கிய இராச்சியம், ஜெர்மனி, இசுக்கொட்லாந்து, ஆத்திரேலியா, கனடா, பகுரைன், கத்தார், ஐக்கிய அரபு அமீரகம், டிரினிடாட் மற்றும் டொபாகோ, மற்றும் மொரிசியசு  போன்ற நாடுகளிலும் பீகார் தினம் கொண்டாடப்படுகின்றது]].

கடைபிடித்தல்
------------

பீகார்அரசு ஒவ்வொரு ஆண்டும் மார்ச் 22 ஆம் நாளை பீகார் தினமாக கொண்டாடுவதற்கான அறிவிப்பினை வெளியிடுகிறது. இந்த விடுமுறை மத்திய மற்றும் மாநில அரசு அதிகார வரம்பில் வரும் அனைத்து அலுவலகங்கள் மற்றும் நிறுவனங்களுக்கும் பொருந்தும். அதே போல் பள்ளிகளில் இந்த நாளை மாணவர்கள் பங்கேற்கும் பல்வேறு கலைநிகழ்ச்சிகளை நடத்திக் கொண்டாடுகின்றனா்.

மேற்கோள்கள்
-----------

1. ↑  "बिहार दिवस विशेष: ऐसे अस्तित्व में आया अपना बिहार, ...जानें" (in en-US). 2021-03-22. .
2. ↑  "Stage set for 105th Bihar Diwas". .
3. ↑  "Bihar Diwas: Sunidhi Chauhan to perform at Gandhi Maidan on Mar 22". .
4. ↑  "Bihar Diwas marks public Holiday in Bihar". news.biharprabha.com.. பார்த்த நாள்: 22 March 2014.
5. ↑  "26 मई को जर्मनी में मनेगा बिहार दिवस, ...जानिए" (in hi-IN). 2018-03-30. .
6. ↑  "सात समंदर पार स्कॉटलैंड के पटना में कुछ इस तरह मनाया गया बिहार दिवस", *Live Bihar News | लाइव बिहार न्यूज़* (in இந்தி), 2018-03-21, archived from the original on 2018-03-21, retrieved 2018-03-21
7. ↑  "Bihar Day to be celebrated in seven countries". news.biharprabha.com.. பார்த்த நாள்: 22 March 2014.
**தெலங்காணா நாள்** (*Telangana Day*) எனப் பொதுவாக அறியப்படும் இந்நாள் தெலங்காணா மாநிலம் உருவானதை நினைவுகூரும் வகையில் கொண்டாடப்படுகிறது. இந்தியாவின் 29-ஆவது மாநிலமாக 2014 சூன் 2 அன்று முதல் ஆந்திராவில் இருந்து பிரிக்கப்பட்டு தெலங்காணா மாநிலம் செயல்படத்தொடங்கியது. இந்த நாள் இந்திய மாநிலமான தெலுங்காணாவில் ஒரு மாநில பொது விடுமுறை நாளாகும். 2014-ஆம் ஆண்டு முதல் ஆண்டுதோறும் சூன் மாதம் 2-ஆம் தேதியன்று அனுசரிக்கப்படுகிறது. தெலங்காணா நாளில் பொதுவாக அணிவகுப்புகள் மற்றும் அரசியல் பேச்சுக்கள் மற்றும் விழாக்கள் கொண்டாடப்படுகின்றன. தெலங்காணாவின் வரலாறு மற்றும் மரபுகளைக் கொண்டாடும் பல்வேறு பொது மற்றும் தனியார் நிகழ்வுகளும் மாநிலம் முழுவதும் மாவட்டங்கள் தோறும் முறையான நிகழ்வுகளுடன் விழா கொண்டாடப்படுகிறது.   தெலங்காணா முதல்வர் தேசியக் கொடியை ஏற்றிவைக்கும் நிகழ்வும் அணிவகுப்பும் மைதானத்தில் நடைபெறுகிறது. மாநிலத்தின் 33 மாவட்டங்களிலும் இக்கொண்டாட்டங்கள் நடத்தப்படுகின்றன.

வரலாறு
------

தெலங்காணா மாநிலம் அதிகாரப்பூர்வமாக 2 சூன் 2014 அன்று உருவாக்கப்பட்டது. தெலங்காணா ராசுட்டிர சமிதி கட்சி பெரும்பான்மையுடன் வெற்றி பெற்றதைத் தொடர்ந்து, தெலங்கானாவின் முதல் முதலமைச்சராக கல்வகுந்த்லா சந்திரசேகர் ராவ் தேர்ந்தெடுக்கப்பட்டார். 

1 சூலை 2013 அன்று, காங்கிரசு செயற்குழு ஒருமனதாக தனி தெலங்காணா மாநிலம் அமைக்க பரிந்துரைக்கும் தீர்மானத்தை நிறைவேற்றியது. பல்வேறு கட்டங்களுக்குப் பிறகு பிப்ரவரி 2014-இல் இந்திய நாடாளுமன்றத்தில்  இம்மசோதா வைக்கப்பட்டது. பிப்ரவரி 2014-இல், ஆந்திரப் பிரதேச மறுசீரமைப்புச் சட்டம், 2014 மசோதா, வடமேற்கு ஆந்திரப் பிரதேசத்தில் இருந்து பத்து மாவட்டங்களை உள்ளடக்கிய தெலங்காணா மாநிலம் அமைப்பதற்கான இந்திய நாடாளுமன்றத்தால் நிறைவேற்றப்பட்டது.  இந்த மசோதா சனாதிபதியின் ஒப்புதலைப் பெற்று 1 மார்ச் 2014 அன்று அரசிதழில் வெளியிடப்பட்டது.

முக்கியத்துவம்
--------------

பல ஆண்டுகளாக நீடித்த தெலங்காணா இயக்கத்திற்கான மாநில வரலாற்றில் இந்த நாள் முக்கியத்துவமான நாளாகக் குறிக்கப்பட்டது.

பண்பாட்டு நிகழ்வுகள்
--------------------

நான்கு நாட்கள் நடைபெறும் நிகழ்வுகள் மற்றும் கொண்டாட்டங்களுக்கு அரசு நிதியுதவி செய்கிறது. பல்வேறு துறைகளில் முன்மாதிரியான பங்களிப்பிற்கான தெலங்காணா மாநில விருதுகள் வெவ்வேறு நிகழ்வுகளில் வழங்கப்படுகின்றன. விடுதிகளில் தெலங்காணா உணவுத் திருவிழாவும், இரவீந்திர பாரதி அரங்கத்தில் பண்பாட்டு நிகழ்ச்சிகளும் நடைபெறுகின்றன. பதுகம்மா பண்டிகை அல்லது மலர் திருவிழா அக்டோபர் அல்லது செப்டம்பரில் கொண்டாடப்படுகிறது.

மேற்கோள்கள்
-----------

1. ↑  "தெலங்காணா உருவான நாள்:பிரதமர் மோடி வாழ்த்து". தினமணி.. பார்த்த நாள்: 2 June 2022.
2. ↑  "Telangana to celebrate state formation day tomorrow". 1 June 2018.. பார்த்த நாள்: 20 December 2018.
3. ↑  "Telangana Formation Day Award for TITA". 4 June 2018. .
4. ↑  "Government departments, institutions observe Telangana Formation Day". 3 June 2018. .
5. ↑  Amarnath K Menon (1 June 2014). "Telangana is born, KCR to take oath as its first CM". *The India Today Group* (Hyderabad) இம் மூலத்தில் இருந்து 11 November 2014 அன்று. பரணிடப்பட்டது... பார்த்த நாள்: 14 July 2014.
6. ↑  "Telangana bill passed in Lok Sabha; Congress, BJP come together in favour of new state". Hindustan Times. .
7. ↑  "Telangana bill passed by upper house". .
8. ↑  "The Andhra Pradesh reorganisation act, 2014". Ministry of law and justice, government of India. .
9. ↑  "Telangana Formation Day". .
**மருந்தகம்** (Pharmacy) என்பது மருந்துகளின் பாதுகாப்பான, பயனுள்ள மற்றும் மலிவு விலையில் பயன்படுத்துவதை உறுதி செய்வதை நோக்கமாகக் கொண்டு, மருந்துகளைக் கண்டறிந்து, உற்பத்தி செய்தல், தயாரித்தல், விநியோகித்தல், மறுஆய்வு செய்தல் மற்றும் கண்காணித்தல் ஆகியவற்றின் அறிவியல் நடைமுறையாகும். மருத்துவ அறிவியல் மற்றும் இயற்கை அறிவியலுடன் சுகாதார அறிவியலை இணைப்பதால் இது ஒரு பல்வகை அறிவியல் ஆகும். பெரும்பாலான மருந்துகள் இப்போது மருந்துத் தொழிற்சாலைகளால் தயாரிக்கப்படுவதால், தொழில்முறை நடைமுறையில் மருத்துவ ரீதியாக அதிக கவனம் செலுத்துகிறது. அமைப்பின் அடிப்படையில், மருந்தக நடைமுறை சமூகம் அல்லது நிறுவன மருந்தகம் என இவை வகைப்படுத்தப்படுகிறது. நிறுவன மருந்தகங்களின் சமூகத்தில் நேரடி நோயாளி பராமரிப்பு வழங்குவது ஆகிய நடைமுறைகளை மேற்கொள்வது மருந்தகமாகக் கருதப்படுகிறது.

மேற்கோள்கள்
-----------

1. ↑   *Clinical Pharmacy Education, Practice and Research*. Elsevier. November 2018. பன்னாட்டுத் தரப்புத்தக எண்:9780128142769.. பார்த்த நாள்: 6 September 2019.

விக்கிமீடியா பொதுவகத்தில்,  
 ***Pharmacy***   
என்பதின் ஊடகங்கள் உள்ளன.
**கெஆபொ-74 (KOI-74)** ( KIC 6889235 ) என்பது சிக்னசு விண்மீன் தொகுப்பில் உள்ள ஒரு ஒளிமறைப்பு இரும விண்மீனாகும். முதன்மை நட்சத்திரம் 9,400 K (9,130 °C; 16,460 °F) கெ வெப்பநிலையுடன் A-வகை முதன்மை வரிசை விண்மீனாகும். இது கெப்ளர் திட்டத்தின் நோக்கீட்டுத் துறையில் உள்ளது. மேலும், முதன்மை விண்மீனை விட சிறியதாகவும் வெப்பமாகவும் இருக்கும். இதன் வட்டணையில் இணைக் கோளை வைத்திருப்பதும் உறுதியானது.

கெஆபொ-74பி
----------

**KOI-74b** என்பது கெஆபொ-74 விண்மீனைச் சுற்றி வரும் ஒரு சூடான சிறிய கோள். இது 2010 ஆம் ஆண்டில் கெப்ளர் திட்டம் வழி கண்டுபிடிக்கப்பட்டது. இதன் சிறிய அளவு (அதன் ஆரம் சூரிய ஆரம் 4.3% மட்டுமே). இது 13,000 K (12,700 °C; 22,900 °F) வெப்பநிலை காரணமாக கவனத்திற்கு வந்தது. முதன்மை விண்மீனைச் சுற்றி கெஆபொ-74பி 5.18875 நாட்கள் வட்டணைநேரத்தில் சுற்றிவருகிறது.. கெப்ளர் தரவுகளில் ஒளியின் சார்பியல் ஊக்குவிப்பு பகுப்பாய்வு, அது தோராயமாக 0.22 சூரியப் பொருண்மைய்யைக் கொண்ட குறைந்த பொருண்மை வெண்குறுமீனாக இருக்கக்கூடும் என்பதைக் குறிக்கிறது, இது ஒரு இரும அமைப்பில் முந்தைய பெருங்கோள் வ்கட்ட பொருண்மைப் பரிமாற்றத்தின் விளைவாக உருவான கோள் ஆகும்.

மேலும் பார்க்கவும்
------------------

* கெஆபொ-81 கெப்ளர் தைட்டம் கண்டறிந்த கோள்.
* கெப்ளர் ஆர்வப் பொருள்கெப்ளர் திட்டக் கோள்கடப்பு வழி நோக்கீடு செய்த பொருள்

மேற்கோள்கள்
-----------
**மாயா சுந்தர கிருஷ்ணன்** *(Maya S. Krishnan)*ஒரு இந்திய நடிகை, விளம்பர நடிகை மற்றும் தமிழ் திரையுலகின் பின்னணிப் பாடகர் ஆவார். இவர் கல்லூரி இசைத் திரைப்படமான *வானவில் வாழ்க்கை (2015) திரைப்படத்தில்* அறிமுகமானார்.

ஆரம்ப வாழ்க்கை
--------------

மாயா இந்தியாவின் தமிழ்நாட்டிலுள்ளமதுரையில் பிறந்தார். இவர் மதுரை *டிவிஎஸ்* லட்சுமி *மெட்ரிக்குலேசன்* மேல்நிலைப் பள்ளியில் படித்தார். பின்னர் பெங்களூரு அம்ரிதா பொறியியல் கல்லூரியில் பொறியியல் பட்டம் பெற்றார். அவர் ஒரு குழந்தையாக இருக்கும்போதே *சீருடற்பயிற்சி* விளையாடினார். மேலும் தேசிய அளவில் சீருடற்பயிற்சியில் ஆறாவது இடத்தில் இருந்தார்.

அவரது சகோதரி, சுவாதி *எஸ்*. கிருஷ்ணன் தமிழ்த் திரைப்படத் துறையில் ஒரு பாடகர் ஆவார்.

தொழில்
------

ஜேம்ஸ் வசந்தனின் வானவில் வாழ்க்கையில் அறிமுகமானபோது, மாயா நாடகத்திலிருந்து திரையுலகிற்கு நகர்ந்தார், "டிவாய்ட் ஆப் எக்ஸைட்மென்ட்" மற்றும்  மற்றும் "எ வேஸ்டட் எபோர்ட்" என்ற நாடகக்ங்களில் ஒரு பாடகராக நடிப்பதற்கு தனது முடியை வெட்ட வேண்டியிருந்தது. *தொடரி* (2016) படத்தில் பத்திரிகை நிருபராக நடித்தார், மேலும் *துருவ நட்சத்திரம்*, *2.0*, *மகளிர் மட்டும்* மற்றும் சர்வர் சுந்தரம் போன்ற படங்களில் நடித்துள்ளார்.

மாயா எஸ். கிருஷ்ணன் ஒரு நடிகர், ஜிம்னாஸ்டிஸ்க் வீரர், பாடகர் ஆவார். ஆனால் அவர் தனது தனி பாணியில் இயங்கத் தொடங்கினார், அவர் நகைச்சுவை, கதைசொல்லல், சிலம்பம் மற்றும் தாண்டோட்டம் போன்ற பிற கலைகளையும் பழகினார். ஒவ்வொரு கலைகளிலும்அவர் ஒரு கதாபாத்திரமாக இருக்கிறார், அது அவருக்கு தன்னிச்சையான அனுபவத்தை உருவாக்குகிறது. அவரது இயற்கையான அலங்காரத்தால் மேடையில் அல்லது திரையில் அல்லது நிஜ வாழ்க்கையில் அவரை பார்க்கிறவர்களின் இதயங்களை அவர் வெல்லத் தவறுவதில்லை. அவர் அர்ப்பணிப்புடன் கூடிய ஒரு நகைச்சுவை மருத்துவர், "மகிழ்ச்சியை நினை, மகிழ்ச்சியாக இரு" என்பதை நம்புகிறவர்.

மேற்கோள்கள்
-----------

1. ↑  Saravanan, T. (2016-11-24). "Sharing screen space with the Superstar". .
2. ↑  Nath, Parshathy J. (2017-05-04). "The illusion of cinema". .
3. ↑
4. ↑  "Maya Sundarakrishnan". . 
[*தொடர்பிழந்த இணைப்பு*]
5. ↑  "‘The final recording of Aalalilo took four hours: Swagatha - Times of India". .
6. ↑  "Vaanavil Vaazhkai Movie Review". 14 May 2016. .
7. ↑  "Good music, no movie". 23 May 2016. .
8. ↑  "Singer/Actress joins Superstar Rajinikanth's '2.0'". 15 November 2016. .
9. ↑  "Stage to screen". 2 December 2016. .
10. ↑  "Maya S Krishnan says I Still cant Belive i am part of ‘2.0 ’" இம் மூலத்தில் இருந்து 2018-03-21 அன்று. பரணிடப்பட்டது.. .
**அகோகோதே-6 (WASP - 6)** மாரோகூ என்றும் பெயெரிடப்பட்டுள்ளது. இது கும்பம்.விண்மீன் குழுவில் சுமார் 600 ஒளி ஆண்டுகள் தொலைவில் அமைந்துள்ள ஒரு வகை - ஜி மஞ்சள் குறுமீனாகும். 12 தோற்றப் பொலிவுப் பருமை மங்கலான இது ஒரு மிதமான அளவிலான பயில்நிலை தொலைநோக்கி மூலம் தெரியும். நட்சத்திரம் சூரியன் உருவளவும் மற்றும் சுமார் 80% பொருண்மையும் கொண்டுள்ளது , மேலும் இது சற்று குளிராக உள்ளது.  அகோகோதே - 6 விண்மீன் அமைப்பில் உள்ள கரும்புள்ளிகள் அகோகோதே - 5பி கோளின் நிறையும் ஆரமும் அளவீடுகளைச் செம்மைப்படுத்த உதவியது.

கோள் அமைப்பு
------------

இந்த விண்மீனுக்கு ஒரு புறக்கோள் இருப்பதாக 2008 ஆம் ஆண்டில் அகல் கோணக் கோல் தேட்டத் திட்டம் அறிவித்தது.  பொருள் வானியல் கோள்கடப்பு முறையால் கண்டறியப்பட்டது.

பெயர் சூட்டுதல்
---------------

பன்னாட்டு வானியல் ஒன்றியம் 2019 ஆம் ஆண்டில் அகோகோதே - 6 மற்றும் அதன் கிரகமான அகோகோதே - 5பி க்கு டொமினிகன் குடியரசில் இருந்து ஒரு தேசியப் பரப்புரையில் திரட்டிய திட்டங்களிலிருந்து பொதுமக்களால் தேர்ந்தெடுக்கப்பட்ட அதிகாரப்பூர்வ பெயர்கள் வழங்கப்படும் என்று அறிவித்தது. WASP - 6 என்ற விண்மீனுக்கு மார்வின் டெல் சிட் வழங்கிய பரிந்துரையின் அடிப்படையில் **மாரூகூ** மற்றும் அதன் கோளுக்கு **பொய்நயேல்** என்று பெயரிடப்பட்டது. மாரூகூ என்ற மரூஉ, சூரியனைப் பாதுகாப்பவர் எனப் பொருள்படும்

மேலும் காண்க
------------

மேற்கோள்கள்
-----------

வெளி இணைப்புகள்
---------------

1. ↑  Tregloan-Reed, Jeremy; Southworth, John; Burgdorf, M.; Novati, S. Calchi; Dominik, M.; Finet, F.; Jørgensen, U. G.; Maier, G. *et al*. (2015-06-21). "Transits and starspots in the WASP-6 planetary system" (in en). *Monthly Notices of the Royal Astronomical Society* **450** (2): 1760–1769. doi:10.1093/mnras/stv730. பன்னாட்டுத் தர தொடர் எண்:0035-8711.
2. ↑  Gillon; Anderson, D. R.; Triaud, A. H. M. J.; Hellier, C.; Maxted, P. F. L.; Pollaco, D.; Queloz, D.; Smalley, B. *et al*. (2009). "Discovery and characterization of WASP-6b, an inflated sub-Jupiter mass planet transiting a solar-type star". *Astronomy and Astrophysics* **501** (2): 785–792. doi:10.1051/0004-6361/200911749. Bibcode: 2009A&A...501..785G.
**இரியாசு-உசு-சலாதின்** ( Riyaz-us-Salatin) என்பது1788 இல் வங்காளத்தில் வெளியிடப்பட்ட வங்காளத்தில் முஸ்லீம் ஆட்சி பற்றிய முதல் பிரித்தானியர் கால வரலாற்று புத்தகம் ஆகும். குலாம் ஹுசைன் சலீம் ஜைத்புரி இதை எழுதியுள்ளார்.

உள்ளடக்கம்
----------

வங்காளத்திற்கு முஸ்லீம் ஆட்சியைக் கொண்டு வந்த தெற்கு ஆப்கானித்தானைச் சேர்ந்த துருக்கி இனத்தைச் சேர்ந்த படைத்தளபதி பக்தியார் கில்ஜியின் வருகையுடன் புத்தகங்கள் தொடங்குகின்றன. பிளாசிப் போர் மற்றும் வங்காளத்தில் முஸ்லிம் ஆட்சியை முடிவுக்குக் கொண்டுவந்த ஆங்கிலேயர்களால் வங்காளத்தின் முஸ்லிம்கள் நவாப்களைத் தோற்கடிப்பதில் புத்தகங்கள் முடிவடைகின்றன. முகலாயப் பேரரசின் கீழும் சயிஸ்ட் கானின் வரலாற்றுச் சிறப்புமிக்க ஆட்சியின் கீழும் வங்காள சுபாவைப் பற்றிய செய்திகளில் சில தவறுகளும் இருக்கின்றன.

மேற்கோள்கள்
-----------

வெளி இணைப்புகள்
---------------

1. ↑  Minhāju-s Sirāj (1881). *Tabaḳāt-i-nāsiri: a general history of the Muhammadan dynastics of Asia, including Hindustān, from A.H. 194 (810 A.D.) to A.H. 658 (1260 A.D.) and the irruption of the infidel Mughals into Islām*. Bibliotheca Indica #78. **1**. Calcutta, India: Royal Asiatic Society of Bengal (printed by Gilbert & Rivington). பக். 548.  (translated from the Persian by Henry George Raverty)
**அனம் ராமநாராயண ரெட்டி** (Anam Ramanarayana Reddy) (பிறப்பு 10 ஜூலை 1952) ஓர் இந்திய அரசியல்வாதியாவார். 2012 இல், நல்லாரி கிரண் குமார் ரெட்டி தலைமையிலான அரசாங்கத்தின் அமைச்சரவையில் இடம் பெற்று, ஆந்திரப் பிரதேச மாநிலத்தின் நிதி மற்றும் திட்டமிடல் அமைச்சராக இருந்தார். 2018 இல் ஒய்எஸ்ஆர் காங்கிரஸ் கட்சியில் சேர்ந்தார். பின்னர், மார்ச் 24, 2023 அன்று கட்சியிலிருந்து இடைநீக்கம் செய்யப்பட்டார்

ஆரம்ப கால வாழ்க்கை
------------------

ராமநாராயண ரெட்டி நெல்லூரில் வெங்கட ரெட்டி என்பவருக்கு பிறந்தார். இவர் ஒரு அரசியல்வாதியான அனம் விவேகானந்த ரெட்டியின் சகோதரர் ஆவார். தனது இடைநிலைக்கவிக்குப் பிறகு ஆந்திரப் பல்கலைக்கழகத்தில் B.Com மற்றும் BL பட்டங்களைப் பெற்றார்.

தொழில்
------

ரெட்டி நெல்லூர் மாவட்டத்தில் உள்ள ராப்பூர் தொகுதியிலிருந்து ஆந்திரப் பிரதேசத்தின் சட்டமன்றத்திற்கு தெலுங்கு தேசம் கட்சியின் சார்பில் இரண்டு முறை தேர்ந்தெடுக்கப்பட்டார். என்.டி.ராமராவ் அமைச்சரவையில் சாலைகள் மற்றும் கட்டிடங்கள் துறை அமைச்சராகப் பணியாற்றினார்.

இவர் 1991 இல் இந்திய தேசிய காங்கிரசில் சேர்ந்தார். தொகுதி மறுநிர்ணயம் நடைமுறைக்கு வந்ததன் விளைவாக,  2009 மாநில சட்டமன்றத் தேர்தலுக்காக இவர் ஆத்மகூர் சட்டமன்றத் தொகுதிக்கு மாறி அங்கு மீண்டும் தேர்ந்தெடுக்கப்பட்டார்.

2007 மற்றும் 2009 க்கு இடையில், ஒய்.எஸ்.ராஜசேகர ரெட்டியின் அரசாங்கத்தில் தகவல் மற்றும் மக்கள் தொடர்புத் துறைக்கான மாநில அமைச்சராக ரெட்டி இருந்தார்.  ஜூலை 2009 இல் நகராட்சி நிர்வாகம் மற்றும் நகர்ப்புற வளர்ச்சிக்கான மாநில அமைச்சராக நியமிக்கப்பட்டார்.  

2012 ஆம் ஆண்டு, கிரண் குமார் ரெட்டியின் அரசில் நிதி மற்றும் திட்டமிடல் துறை அமைச்சராக அனம் ராமநாராயண ரெட்டி இருந்தார்.  பின்னர் 2016ல் தெலுங்கு தேசம் கட்சியில் இணைந்தார். 

2018ல் தெலுங்கு தேசம் கட்சியில் இருந்து விலகி ஒய்எஸ்ஆர் காங்கிரஸ் கட்சியில் ஜெகன் மோகன் ரெட்டி முன்னிலையில் இணைந்தார். 2023ல் ஒய்எஸ்ஆர் காங்கிரஸ் கட்சியில் இருந்து இடை நீக்கம் செய்யப்பட்டார்.

மேற்கோள்கள்
-----------



1. ↑  "MLC Elections: Four YSRCP MLAS Suspended For Cross Voting" (in en). 2023-03-24. .
2. ↑  "Land allotment to TCS, Cognizant approved". .   
  
- "CMC’s second campus to come up in AP". .
3. ↑  "AP Govt to call for fresh bids". .
4. ↑  "Gear up for Chief Minister's visit, Minister tells officials". .
5. ↑  "Somasila water released to two irrigation tanks". 30 January 2012. .
6. ↑  "Anam brothers formally join TDP" (in en-IN). 2016-01-17. .
**போர்னாடி வனவிலங்கு சரணாலயம் (Bornadi Wildlife Sanctuary)** என்பது 26.22 சதுர கிலோமீட்டர் (10.12 சதுர மைல்கள்) பரப்பளவு கொண்ட ஒரு வனவிலங்கு சரணாலயம் ஆகும். இமயமலை அடிவாரத்தில் வடக்கில் பூடான் எல்லையிலும், இந்தியாவின் அசாமின் உதல்குரி மாவட்டம் மற்றும் பாக்சா மாவட்டத்திலும் அமைந்துள்ளது. இந்த சரணாலயம் அதன் மேற்கு எல்லையில் ஓடும் போர்னாடி ஆற்றின் பெயரால் அழைக்கப்படுகிறது. இது டாங்லா நகரத்திலிருந்து 30 கிலோமீட்டர் (19 மைல்கள்) தொலைவிலும்  மற்றும் கவுகாத்தியிலிருந்து 130 கிமீ (81 மை) தொலைவிலும் அமைந்துள்ளது. இந்த சரணாலயம் 1980 ஆம் ஆண்டில் ஹிஸ்பிட் முயல் ( *கப்ரோலாகஸ் ஹிஸ்பிடஸ்* ) மற்றும் குள்ள காட்டுப் பன்றி ( *போர்குலா சால்வேனியா* ) ஆகியவற்றைப் பாதுகாப்பதற்காக நிறுவப்பட்டது. வெள்ளைத் தொப்பி ரெட்ஸ்டார்ட், யூரோசிசா, போன்ற பறவைகளுக்கு இது தாயகமாக உள்ளது. மான் மற்றும் சிறுத்தை போன்ற பல விலங்குகளும் காணப்படுகின்றன.

காலநிலை
-------

இப்பகுதியின் காலநிலை வெப்பமானது

பல்லுயிர்
---------

*குள்ள காட்டுப் பன்றி, தங்க நிற மந்தி, படைச் சிறுத்தை, ஹூலக் கிப்பன் மற்றும் வெள்ளை இறக்கைகள் கொண்ட மர வாத்து  போன்ற பாலூட்டிகள் மற்றும் மயில், இருவாய்ச்சி, சதுப்பு நில கவுதாரி, பெங்கால் ஃப்ளோரிக்கன், மீன் கொத்தி, மரங்கொத்தி, லிட்டில் கார்மோரண்ட், லிட்டில் கிரீன் ஹெரான், நைட் ஹெரான் போன்ற சில புலம்பெயர்ந்த மற்றும் உள்ளூர் பறவைகள் உள்ளன.*

மேலும் பார்க்கவும்
------------------

* அசாமின் பாதுகாக்கப்பட்ட பகுதிகள்

மேற்கோள்கள்
-----------

1. ↑  "Department of Environment & Forests (Government of Assam)". Assamforest.in.. பார்த்த நாள்: 2013-06-19.
2. ↑  Sharad Singh Negi (2002). *Handbook of National Parks, Wildlife Sanctuaries and Biosphere Reserves in India*. Indus Publishing. பக். 89. பன்னாட்டுத் தரப்புத்தக எண்:978-81-7387-128-3. .
3. ↑  "Wildlife Sanctuaries in Assam, National parks of Assam". Mapsofindia.com. .
4. ↑  "Bornadi Wildlife Sanctuary » Naparks". .

வெளி இணைப்புகள்
---------------

* Joseph A. Chapman; John E. C. Flux (1990). *Rabbits, Hares and Pikas: Status Survey and Conservation Action Plan*. IUCN. பக். 129. பன்னாட்டுத் தரப்புத்தக எண்:978-2-8317-0019-9. .
**இரோசுமிலா பட்டாச்சார்யா** (Roshmila Bhattacharya) ஒர் இந்தியப் பத்திரிகையாளர், எழுத்தாளர் மற்றும் ஆசிரியர் ஆவார், இவர் தி டைம்ஸ் குழுமத்தின் வெளியீடான *மும்பை மிரரில்* 2013 முதல் பணியாற்றி வருகிறார். 1980 களில் தனது வாழ்க்கையைத் தொடங்கிய இவர், *ஹிந்துஸ்தான் டைம்ஸ்*, *தி ஏசியன் ஏஜ்*, *தி டைம்ஸ் ஆஃப் இந்தியா* மற்றும் *தி இந்தியன் எக்ஸ்பிரஸ்* ஆகிய செய்தித்தாள்களிலும், *பிலிம்பேர்*, *இசுகிரீன்* மற்றும் *தி இல்லஸ்ட்ரேட்டட் வீக்லி ஆஃப் இந்தியா* உட்பட பல பத்திரிகைகளிலும் பணியாற்றினார்.  இவர் *பேட் மேன்* மற்றும் *மேட்டினி மென்: எ ஜர்னி துரூ பாலிவுட் ஆகிய* இரண்டு நூல்களை எழுதியுள்ளார்: .

வாழ்க்கை
--------

டார்ஜீலிங் மற்றும் சில்லாங்கில் வளர்ந்த பட்டாச்சார்யாவின் தந்தை பாரத ஸ்டேட் வங்கியில் ஊழியராக இருந்தார்.. ஆரம்பகாலங்களில் ஒரு விமானப் பணிப்பெண்ணாகவோ அல்லது விண்வெளி வீரராகவோ ஆக வேண்டும் என விரும்பினார். *தி இல்லஸ்ட்ரேட்டட் வீக்லி ஆஃப் இந்தியாவின்* அப்போதைய ஆசிரியர் *பிரிதிஷ் நந்தியை* சந்தித்ததைத் தொடர்ந்து ஆறு வார பயிற்சிக்குப் பிறகு அந்தப் பத்திரிகையில் சேர்ந்தார். அந்தப் பத்திரிகையின் "*இடியட் பாக்ஸ்*" எனும் பகுதியில் எழுதி வந்தார். பின்னர்*, டைம்ஸ் ஆஃப் இந்தியா* செய்தித்தாளில் மூன்று மாதங்கள் பணியாற்றினார், மேலும் அவரது பயிற்சி வகுப்பு முடிந்ததும்,*பிலிம்பேரில்* சேர்ந்தார். 

நடிகரும் தயாரிப்பாளருமான குல்ஷன் குரோவரின் வாழ்க்கையை விவரிக்கும் அங்கீகரிக்கப்படாத வாழ்க்கை வரலாற்றுப் புத்தகமான *பேட் மேன்* மூலம் பட்டாச்சார்யா எழுத்தாளராக அறிமுகமானார். இது இராண்டம் ஹவுஸால் 20 சூலை 2019 அன்று வெளியிடப்பட்டது, இந்த நூல் விமர்சகர்களிடமிருந்து கலவையான கருத்துக்களைப் பெற்றது.

நூல் பட்டியல்
-------------

* பட்டாச்சார்யா, ரோசுமிலா (20 சூலை, 2019). *பேட் மேன்*.
* பட்டாச்சார்யா, ரோசுமிலா (10 திசம்பர், 2020). *மேடினி மென்: எ ஜர்னி துரூ பாலிவுட்*.

சான்றுகள்
---------

1. ↑  Pria (18 August 2019). "How the Bad Man got booked". *Mumbai Mirror*. .
2. ↑  Nanda, Vinta (31 December 2020). "From Bad Man to Matinee Men". .

வெளி இணைப்புகள்
---------------

* டுவிட்டரில் இரோசுமிலா பட்டாச்சார்யா
கெப்ளர் - 19 (**Kepler-19**) (**TYC 3134 - 1549 - 1,** **2 பொருண்மை J19214099+3751064,** GSC 03134 - 01549, KOI - 84) என்பது G7V வகை விண்மீனாகும் , இது மூன்று கெப்ளர்-19b, கெப்ளர்-19c, கெப்ளர்-19d.ஆகிய கோள்களுக்கு வாழிடமாக உள்ளது. இது சுமார் 720 ஒளியாண்டுகள் (220 புடைநொடிகள்) தொலைவில் இலைரா விண்மீன் குழுவில் அமைந்துள்ளது , இது மிகவும் நெடுந்தொலைவு திறந்த பால்வெளிக் கொத்தான பு.பொ.ப 6791 ஐந்து வில்நொடிக்கு வடமேற்கே னௌள்ளது.

கோள் அமைப்பு
------------

கெப்ளர் - 19 கோள் அமைப்பில் மூன்று அறியப்பட்ட கோள்கள் உள்ளன. கோள் b கோள்கடப்பு முறையிலும் கோள் c கடப்பு நேர வேறுபாடுகள் மூலமும் கோள் d ஆரத் திசைவேக அளவீடுகள் மூலமும் கண்டுபிடிக்கப்பட்டன.

கெப்ளர்-19 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 8.4+1.6−1.5 *M*⊕ | 0.0846±0.0012 | 9.2869900 | 0.12±0.02 |
| **c** | 13.1±2.7 *M*⊕ |  ? | 28.731+0.012−0.005 | 0.21+0.05−0.07 |
| **d** | 22.5+1.2−5.6 *M*⊕ |  ? | 62.95+0.04−0.30 | 0.05+0.16−0.01 |

மேற்கோள்கள்
-----------

வெளி இணைப்புகள்
---------------

1. ↑
2. ↑
**வில்வாத்ரிநாதர் கோயில்** இந்தியாவின் கேரள மாநிலம் திருச்சூர் நகரத்தில் திருவில்வமலையில் உள்ள ஒரு இந்துக் கோயிலாகும்.    விஷ்ணுவின் ஏழாவது அவதாரமான ராமர் மற்றும் அவரது சகோதரர் லக்ஷ்மணன் ஆகியோர் இங்கு மூமுலவராக உள்ளனர்.  கேரளாவில் உள்ள நான்கு பெரிய ராமர் கோவில்களில் இதுவும் ஒன்று - மற்ற மூன்று திருப்ராயர், கடவள்ளூர் மற்றும் திருவங்காட்டில் உள்ளன. இந்த கோயிலில் லக்ஷ்மணன் சிலை உள்ளது.அவ்வகையில் இது இந்தியாவில் அரிதான கோயிலாகக் கருதப்படுகிறது.

  

இக்கோயில் மூன்று முறை தீக்கிரையானது. முதலில் 1827ஆம் ஆண்டிலும், பின்னர் 1861இல் இரண்டு முறையும் தீ விபத்துக்கு உள்ளானது. இரண்டாவது முறை தீக்கிரையானபோது கோயிலைப் புதுப்பிக்க திட்டமிடப்பட்டது. கிழக்குப்புற கருவறை எந்தவித சேதமும் அடையவில்லை. ஆனால் மூலவர் சிலை அகற்றப்பட்டது. மேற்குப்புறக் கருவறை முழுவதுமாக எரிக்கப்பட்டாலும் சிலை சேதமடையவில்லை. தற்போதைய கோயில் கட்டுமானமானது 1883 ஆம் ஆண்டு கொச்சி மன்னரால் கட்டப்பட்டது.

கோயில் அமைப்பு
--------------

இக்கோயில் திருவில்வமலை கிராமத்தின் நடுவில, கடல் மட்டத்திலிருந்து 100 அடி உயரத்தில் உள்ளது. கிழக்குப் பகுதியைத் தவிர எல்லாப் பக்கங்களிலும் ஓரளவு மக்கள் வசிக்கின்றனர். கோயிலின் பிரதான வாயில் மேற்கில் உள்ளது. கோயிலைரச் சென்றடைய 50க்கும் மேற்பட்ட படிகள் உள்ளன. கேரளாவின் முக்கிய ஆறுகளில் ஒன்றான பாரதப்புழா கோயிலில் இருந்து வடக்குப் பகுதியில் 3 கி.மீ. தொலைவில் பாய்கிறது. மலையின் உச்சியில் கோயில் அமைந்திருப்பதால், கோயிலில் இருந்து ஆற்றை மிகவும் தெளிவாகக் காணமுடியும்.

மேற்கோள்கள்
-----------

மேற்கோள்கள்
-----------

1. ↑  "Another Padmanabha temple-like treasure trove in Kerala?".. பார்த்த நாள்: 2 October 2013.
2. ↑  "Vilwadrinatha Temple". PampadyDesam.. பார்த்த நாள்: 2 October 2013.
3. ↑  "Vilwadrinatha Temple". MustSeeIndia.. பார்த்த நாள்: 2 October 2013.
4. ↑  "Thiruvilwamala Vilwadrinatha Temple / Sree Rama Temple – Hindu Temple Timings, History, Location, Deity, shlokas".. பார்த்த நாள்: 2023-06-21.
**ககுந்த் ஆறு** (Kakund River) இந்தியாவின் இராசத்தான் மாநிலத்திலுள்ள பாரத்பூர் மாவட்டம் & கரௌலி மாவட்டம்   ஆகிய பகுதிகளில் பாயும் ஒரு சிறிய ஆறாகும். கரௌலி மாவட்டத்தின் மலைகளில் இருந்து பாயத் தொடங்கி பயனா தாலுக்காவின் தென்மேற்கு எல்லையில் நுழைகிறது.   இவ்வாற்றின் நீர் பரேதா நீர்த்தேக்கத்தில் தேங்கியுள்ளது , இத்தேக்கம் இப்பகுதியில் உள்ள மிகப்பெரிய நீர் சேமிப்பு ஆகும்.

வரலாறு
------

ககுந்து ஆற்றின் குறுக்கே பரந்து விரிந்து கிடக்கும் பரேதா பந்தின்  கட்டுமானம் 1866 ஆம் ஆண்டில் தொடங்கப்பட்டு 1897 ஆம் ஆண்டில் நிறைவடைந்தது. இந்த அணை நீர் மேலாண்மை மற்றும் பாசனத்தில் முக்கிய பங்கு வகிக்கிறது.

1. ↑  RajRAS. *Rajasthan Geography*. RajRAS. பக். 103. .
2. ↑  Rajasthan (India). *Rajasthan District Gazetteers: Bharatpur*. பக். 1, 7, 8. .
3. ↑  Shukla, Dr Anoop Dutt. *KEOLADEO- A Geospatial study of a National Park Environs*. Blue Rose Publishers. பக். 51. .
4. 1 2  Publication, Atharv. *Rajasthan District G.K.: English Medium*. Atharv Publication. பக். 16. .
5. ↑   (in en) *Geographical Facets of Rajasthan*. Kuldeep Publications. 1992. பக். 95. .
| தமிழ் இலக்கியம் |
| --- |
| சங்க இலக்கிய நூல்கள் |
| அகத்தியம் | தொல்காப்பியம் |
| **பதினெண்மேற்கணக்கு** |
| எட்டுத்தொகை |
| நற்றிணை | குறுந்தொகை |
| ஐங்குறுநூறு | பதிற்றுப்பத்து |
| பரிபாடல் | கலித்தொகை |
| அகநானூறு | புறநானூறு |
| பத்துப்பாட்டு |
| திருமுருகாற்றுப்படை | பொருநராற்றுப்படை |
| சிறுபாணாற்றுப்படை | பெரும்பாணாற்றுப்படை |
| முல்லைப்பாட்டு | மதுரைக்காஞ்சி |
| நெடுநல்வாடை | குறிஞ்சிப்பாட்டு |
| பட்டினப்பாலை | மலைபடுகடாம் |
| **பதினெண்கீழ்க்கணக்கு** |
| நாலடியார் | நான்மணிக்கடிகை |
| இன்னா நாற்பது | இனியவை நாற்பது |
| களவழி நாற்பது | கார் நாற்பது |
| ஐந்திணை ஐம்பது | திணைமொழி ஐம்பது |
| ஐந்திணை எழுபது | திணைமாலை நூற்றைம்பது |
| திருக்குறள் | திரிகடுகம் |
| ஆசாரக்கோவை | பழமொழி நானூறு |
| சிறுபஞ்சமூலம் | முதுமொழிக்காஞ்சி |
| ஏலாதி | கைந்நிலை |
| **சங்கநூல் தரும் செய்திகள்** |
| தமிழ்ச் சங்கம் | **சங்கம் மருவிய காலம்** |
| சங்க காலப் புலவர்கள் | சங்ககால நிலத்திணைகள் |
| சங்க கால ஊர்கள் | சங்க கால மன்னர்கள் |
| சங்க கால நாட்டுமக்கள் | சங்க காலக் கூட்டாளிகள் |
| சங்ககால விளையாட்டுகள் | சங்ககால மலர்கள் |
| * பா
* உ
* தொ
 |

பண்டைக்காலத் தமிழரின் அக வாழ்க்கையின் அம்சங்களை, தன்னைப் பிரிந்து வேற்றூர் சென்ற தலைவனின் வருகைக்காகப் பார்த்திருக்கும் தலைவியின் ஏக்கத்தினூடாகக் கார்காலப் பின்னணியில் எடுத்துக் கூறுகின்ற நூல் **கார் நாற்பது**. அகப் பொருள் சார்ந்தது. மதுரையைச் சேர்ந்த கண்ணங் கூத்தனார் என்னும் புலவரால் இயற்றப்பட்டது. சங்கம் மருவிய காலத் தமிழ் இலக்கியத் தொகுப்பான பதினெண்கீழ்க்கணக்கு நூல்களுள் இதுவும் ஒன்று. 

கார்காலத்தின் இயற்கை நிகழ்வுகளையும், அக்காலத்தில் நிகழும் பண்பாட்டு நிகழ்வுகளையும், தலைவியின் மனநிலையோடு சேர்த்து இந் நூலில் எடுத்துக் கூறப்படுகின்றது.

எடுத்துக்காட்டு
---------------

கார்காலத் திருவிழாக்களில் ஒன்றான கார்த்திகை விளக்குத் திருவிழாவின் போது மக்கள் ஏற்றி வைத்துள்ள விளக்குகளைப் போல, வரிசையாக எங்கும் பூக்கள் பூக்கும் படியாகத் தலைவனின் வருகையை அறிவிக்கும் தூதாக மழை வந்துள்ளது என்னும் பொருளில் வரும் இந்நூற் பாடல் இது:

*நலமிகு கார்த்திகை நாட்டவ ரிட்ட*
*தலைநாள் விளக்கிற் றகையுடைய வாகிப்*
*புலமெலாம் பூத்தன தோன்றி சிலமொழி*
*தூதொடு வந்த மழை*

இவற்றையும் பார்க்கவும்
----------------------

* தமிழ் இலக்கியம்

வெளியிணைப்புகள்
---------------

கார் நாற்பது அடங்கலான மூன்று நூல்களின் தொகுப்பு - மதுரைத் திட்டத்திலிருந்து பரணிடப்பட்டது 2006-02-19 at the வந்தவழி இயந்திரம்
**பனின்ரநாத் அரங்கராஜன் குமாரமங்கலம்** (மே 12 1952 - ஆகத்து 23, 2000) **அரங்கராஜன் குமாரமங்கலம், பி. ஆர். குமாரமங்கலம்** என்றும் அறியப்படுபவர் ஒரு இந்திய அரசியல்வாதி ஆவார். இந்திய தேசிய காங்கிரசிலும் பின் பாரதீய ஜனதா கட்சியிலும் அமைச்சராகப் பதவி வகித்தார். காங்கிரசு சார்பில் 1984-1996 வரை சேலம் மக்களவை உறுப்பினராக தேர்ந்தெடுக்கபட்டார். பி. வி. நரசிம்ம ராவ் தலைமையிலான அமைச்சரவையில் ஒன்றிய அரசில் சட்டம், நீதி மற்றும் நிறுவனங்களைக் கையாளும் அமைச்சராக சூலை 1991-
திசம்பர் 1993 வரை பணியாற்றினார். நரசிம்ம ராவுடன் ஏற்பட்ட கருத்துவேறுபாட்டால் ஒன்றிய அமைச்சர் பதவியை விட்டு விலகினார். பின்னர் திவாரி காங்கிரசில் இணைந்த இவர் அடுத்த நாடாளுமன்றத் தேர்தலில் தோல்வியைத் தழுவினார். இதன் பிறகு அக்கட்சியில் இருந்து விலகி பாஜகயில் இணைந்தார். பாஜக சார்பில் போட்டியிட்டு 1998-2000 வரை திருச்சிராப்பள்ளி மக்களவை உறுப்பினராகவும் தேர்ந்தெடுக்கப்பட்டார். பின்னர் அடல் பிகாரி வாச்பாய் அமைச்சரவையில் மின் துறை அமைச்சராகவும் பதவி வகித்தார்.

குடும்பம்
---------

மோகன் குமாரமங்கலம் கல்யாணி முகர்சி தம்பதிகளுக்கு மகனாக மே 1952 பிறந்த இவரின் தந்தை வழி தாத்தா ப. சுப்பராயன் சென்னை மாகாணத்தின் முதலமைச்சராகப் பதவி வகித்தவர். இவரின் பெரியப்பா பி. பி. குமாரமங்கலம் இந்திய இராணுவத்தின் தலைமைத் தளபதியாகப் பதவி வகித்தவர். அரங்கராஜன் குமாரமங்கலத்தின் மனைவி கிட்டி குமாரமங்கலம் என்பவர் ஆவார். இந்த இணையருக்கு ரங்கராஜன் மோகன் குமாரமங்கலம் என்கிற மகன் உள்ளார்.

அரங்கராஜன் குமாரமங்கலத்தின் மனைவியான கிட்டி குமாரமங்கலம் தெற்கு தில்லியில் தனியாக வசித்துவந்தார். 2021 சூலை 6 அன்று அவரது வீட்டில் பணிபுரிந்துவந்த பணியாளரால் கொல்லப்பட்டார்.

மேற்கோள்கள்
-----------

1. ↑  மறைந்த முன்னாள் மத்திய அமைச்சர் - பி.ஆர். குமாரமங்கலத்தின் மனைவி கொலை : சலவைத் தொழிலாளி கைது; தலைமறைவான மேலும் இருவருக்கு வலை, செய்தி, 8, சூலை, 2021 இந்து தமிழ்
**ராமாபுரம் ராமசுவாமி கோயில்** இந்தியாவின் கேரள மாநிலத்தில் உள்ள கோட்டயம் மாவட்டத்தில் மீனச்சில் வட்டத்தில் ராமாபுரம் கிராமத்திலும் பாலாவுக்கு அருகில் அமைந்துள்ள ஒரு பழமையான இந்துக் கோயிலாகும். இக்கோயில் வைஷ்ணவத்தின் **108 அபிமான க்ஷேத்திரங்களில்** ஒன்றாக வகைப்படுத்தப்பட்டுள்ளது. இக்கோயிலில் ராமர் மூலவராக உள்ளார். மூலவர் நான்கு கைகளுடன் கிழக்கு நோக்கி உள்ளார். இக்கோயில் அமனகர மனை, குன்னூர் மனை, காரநாட்டு மனை ஆகிய மூன்று நம்பூதிரி குடும்பங்களைக் கொண்ட ராமாபுரம் தேவஸ்வம் என்ற அறக்கட்டளையால் நிர்வகிக்கப்படுகிறது.

அமைவிடம்
--------

இக்கோயில் பாலா - கூத்தாட்டுக்குளம் நெடுஞ்சாலையில் ராமாபுரம் சந்திப்பில் இருந்து 1.5 கி.மீ. கோட்டயத்திலிருந்து 35 கி.மீ. தொடுபுழாவில் இருந்து 17 கி.மீ. பாலாவிலிருந்து 12 கி.மீ. கூத்தாட்டுக்குளத்திலிருந்து 10 கி.மீ. தொலைவில் உள்ளது.

கோயில்
------

இந்தக் கோயில் கட்டமைப்பு ஆயிரம் ஆண்டுகள் பழமையானது என நம்பப்படுகிறது. கருவறை வட்ட வடிவில் உள்ளது, அதன் மேல் தங்க மூலம் பூசப்பட்ட செப்புத்தகட்டுடன் உள்ளது. கோண்டாடு தர்மசாஸ்தா கோயிலின் *ஆராட்டு* விழா நடைபெறும் இடத்தின் வடக்கில் கோயில் குளம் அமைந்துள்ளது.  இக்கோயிலின் அருகில் லக்ஷ்மணன், பரதன், சத்ருக்னன் ஆகியோருக்கான சன்னதிகள், சுமார் 3 கி.மீ. சுற்றளவில் அமைந்துள்ளன.  *கர்கிடகா* அல்லது ராமாயண மாதத்தில் இந்த நான்கு கோயில்களுக்குச் செல்வது *நாலம்பல தரிசனம்* என்று பிரபலமாக அழைக்கப்படுகிறது. இவ்வாறான தரிசனம் பக்தர்களுக்கு சாதனைகளையும் ஆசீர்வாதங்களையும் தருகிறது.

புராணம்
-------

விஷ்ணுவின் அவதாரமான ராமர், அயோத்தியை விட்டு வெளியேறினார். இந்தபதினான்கு ஆண்டுகால வனவாசத்தின் போது தனது மனைவி சீதையைக் கண்டுபிடிக்கப் பயன்படுத்திய பாதை தற்போதைய ராமாபுரம் வழியாக உள்ளது என்று கூறப்படுகிறது. அந்த இடத்தை தியானம் செய்வதற்கான இடமாகக் கண்டார். அவரது சகோதரர்கள் அவரைத் தேட ஆரம்பித்தனர். தெற்கு நோக்கி சென்றனர். அவர் ஒரு அமைதியான இடத்தில் தியானம் செய்து கொண்டிருப்பதைக் கண்டதும், அவர்களும் அவர் அருகில் அமர்ந்து தியானம் செய்தனர். கூடப்புலத்தில் லக்ஷ்மணரும், அமனகரத்தில் பரதனும், மேத்திரியில் சத்ருக்னனும் இருந்தனர். நாளடைவில் அவர்கள் தியானம் செய்த தலங்களில் அவர்களுக்கென்று தனித்தனி சன்னதிகள் தோன்றி அது *நாலம்பலம்* எனப் புகழ் பெற்றது.

மூலவர்
------

ராமர் தவிர, இக்கோயிலில் பிற துணைத்தெய்வங்கள் உள்ளன. மூலவர் சன்னதிக்குத் தெற்கில் சாஸ்தா, தட்சிணாமூர்த்தி சன்னதிகள் உள்ளன. இந்த வளாகத்தில் பத்திரகாளி தேவி, கணபதி, அனுமன், பிரம்மராட்சஸ், யக்சியம்மா ஆகியோரின் சன்னதிகளும் உள்ளன.  இங்கு தினமும் பூசைகள் மேற்கொள்ளப்படுகின்றன. 

ஐந்து *பூஜைகள்* (பிரார்த்தனை சடங்குகள்) மற்றும் மூன்று *ஷீவேலிகள்*  கோவிலில் ஒவ்வொரு நாளும் நடைபெறும்.

திருவிழா
--------

இக்கோயிலில் எட்டு நாள் ஆண்டு விழா மலையாள மாதமான மீனத்தில் (மார்ச்/ஏப்ரல்) சோதி நட்சத்திரத்தில் கொண்டாடப்படுகிறது. இவ்விழா அமனகர பரத கோவில் குளத்தில் நடத்தப்படும் திருவோண நட்சத்திரத்தன்று நடைபெறுகின்ற *ஆறாட்டு* விழாவுடன் நிறைவு பெறுகிறது.  *உற்சவபலி*  திருவிழாவின் முக்கியமான நிகழ்வாகும்.

மேற்கோள்கள்
-----------

1. 1 2  "Ramapuram Sree Rama Temple". .
2. 1 2 3 4 5   *Pilgrimage to Temple Heritage, Volume 1*. .
3. 1 2  "Welcome to www.nalambalam.org". .
4. ↑  "Kottayam-Rama Temple-Oldest Temple in India-Nalambalam Darshanam.". .
5. ↑  "Nalambala Darshan at Ramapuram". .
***இந்தியா டுடே***  (India Today) மும்பையை அடித்தளமாகக் கொண்டு 1975ஆம் ஆண்டு முதல் *லிவிங் மீடியா இந்தியா நிறுவனத்தால்* முதன்மையாக ஆங்கில மொழியில் வாரமொருமுறை வெளியிடப்படும் ஓர் இந்தியச் செய்தி இதழ் ஆகும். இதே பெயரில் இந்தி, தமிழ் எனப் பிற இந்திய மொழிகளிலும் வார இதழ் வெளியிட்டது. தற்போது தமிழ் மொழியில் வெளியீடு இல்லை. 1975 முதல் இதன் தலைமை ஆசிரியராக மூன்று பத்தாண்டுகளாக இருந்து வருகிறார்.

இதன் மேலாண் நிறுவனமாக உள்ள இந்தியா டுடே குழுமம் 13 மொழிகளில் இதழ்களையும் 3 வானொலி நிலையங்களையும் 4 தொலைக்காட்சி அலைவரிசைகளையும் ஒரு செய்தித் தாளையும் நடத்தி வருகிறது. மேலும் (*மியூசிக் டுடே*) என்ற செவ்விசை ஒலித்தட்டுகளையும் நூல் வெளியீட்டுகளையும் இந்தியாவின் ஒரே நூல் சங்கத்தையும் மேலாண்மை செய்கிறது. 1975 ஆம் ஆண்டில் 5,000 படிகளுடன் துவங்கி, திசம்பர் 2005 அன்று வெளியான முப்பதாவது ஆண்டுநிறைவு இதழின்போது ஐந்து பதிப்புகளில் 1.1 மில்லியனுக்குக் கூடுதலான படிகளை வெளியிட்டு 5.62 மில்லியன் வாசகர்களைக் கொண்டிருந்தது.

மேற்கோள்கள்
-----------

1. 1 2  "India Today Group". India Today Group.. பார்த்த நாள்: 2010-09-28.

வெளியிணைப்புகள்
---------------

* இந்தியா டுடே இணையதளம்
* இந்தியா டுடே குழுமம் ஆன்லைன்
* இந்தியா டுடே குழுமத்தின் எண்ணிம உள்ளடக்கங்களின் மறுபதிப்பு உரிமைகளையும் அனுமதிகளையும் சின்டிகேசன்சு டுடே மேலாண்மை செய்கிறது.
இத்தாலி, ரோமில் கொலோசியம்; கிளாசிக்கல் ஆர்டர்கள் பயன்படுத்தப்படுகின்றன, ஆனால் அழகியல் விளைவுகளுக்கு மட்டுமே.  

ஃபிரான்ஸில் உள்ள நைம்ஸில் இருக்கும் மைசன் கார்ீ, சிறந்த பாதுகாக்கப்பட்ட ரோம கோவில்களில் ஒன்றாகும். ஏகாதிபத்திய வழிபாட்டு மையத்தின் இடைக்கால ஆகஸ்டன் மாகாண கோயில்.  

தென் பிரான்சில் பான்ட் டார்ட் கார்டு நீர்மூழ்கிக் கப்பல்  

The Baths of Diocletian, Rome
லெப்டிஸ் மாக்னாவில் சீவரன் பசிலிக்கா  

ஓஷியா தொல்பொருள் தளத்தில் ஒரு பகுதி: ஒரு நேரத்தில், கடைகள் இங்கே அமைந்துள்ளது  

"ரோமன் பரோக்", லெப்டிஸ் மாக்னா, செப்டிமஸ் செவர்ஸின் ஆர்க்  

**பண்டைய ரோம கட்டிடக்கலை** (*Ancient Roman architecture*) என்பது பழங்கால ரோமானியர்களின் பண்டைய ரோமானிய கட்டிடக்கலை , கிரேக்க கட்டிடக்கலையை ஏற்றுக்கொண்டது. ஆனால் கிரேக்க கட்டிடங்களிடமிருந்து வேறுபட்டு, புதிய கட்டிடக்கலை பாணியாக மாறியது. இந்த இரண்டு கட்டிடக்கலை பாணிகளும் பெரும்பாலும் ஒரு பாரம்பரிய கட்டிடக்கலையின் ஒரு உடல் கருதப்படுகிறது. உரோமானிய கட்டிடக்கலை, ரோமானியக் குடியரசில் பரவி இருந்தது. பெரும்பாலான கட்டிடங்கள் புதிய பொருட்களால், குறிப்பாக கான்கிரீட் மற்றும் புதிய தொழில்நுட்பங்களை பயன்படுத்திக் கட்டப்பட்டவைகள் ஆகும். கட்டிடங்கள் வளைவுகள் மற்றும் குவிமாடம் ஆகியவற்றைக் கொண்டிருந்தன. இது பொதுவாக வலுவான மற்றும் நன்கு வடிவமைக்கப்பட்ட கட்டடங்களை உருவாக்கும். 

உரோமக் குடியரசை 509 ஆம் ஆண்டு கி.மு. 4 ஆம் நூற்றாண்டில் நிறுவியதில் இருந்து உரோமானிய கட்டிடக்கலை இருந்தது. அதன் பின்னர் இது லேட் அன்டிக் அல்லது பைசாந்திய கட்டிடக்கலை என மறுகட்டமைக்கப்பட்டது. சுமார் 100 கி.மு.க்கு முன்னால் இருந்து பெரிய அளவில் உதாரணங்கள் எதுவும் இல்லை. 1000 ஆண்டுகளுக்கு முன்னர் மேற்கு ஐரோப்பாவில் பயன்படுத்தப்படும் பாணி உரோமானிய கட்டிடக்கலையை அடிப்படையாகக் கொண்டது.

மேற்கோள்கள்
-----------

1. ↑  Frothingham, A. L. (1915). "The Roman Territorial Arch". *American Journal of Archaeology* **19** (2): 155–174. doi:10.2307/497176. பன்னாட்டுத் தர தொடர் எண்:0002-9114. .
2. ↑  Rasch 1985, ப. 117.
3. ↑  Mark & Hutchinson 1986, ப. 24.
4. ↑  Heinle & Schlaich 1996, ப. 27.
5. ↑  Favro, (ii) Materials and construction techniques
**உதுமானிய கலீபகம்** (ஒட்டோமன் கலீபகம், *Ottoman Caliphate*, அரபி:الخلافة العثمانية الإسلامية) இசுலாமிய கலீபகங்களின் வரிசையில் அமையப்பெற்ற கடைசி கலீபகம் ஆகும். துருக்கிய ஒட்டோமன் பேரரசின் ஒரு அங்கமாக இது இருந்தது. ஒட்டோமன் பேரரசின் எட்டாவது சுல்தானான முதலாம் சலீம், 1517ல் மேற்கொண்ட போர் நடவடிக்கைகளை அடுத்து எகிப்தின் மாம்லுக் பேரரசு முடிவுக்கு வந்தது. இதனை அடுத்து அந்த அந்த பேரரசின் பாதுகாப்பில் இருந்த அப்பாசியக் கலீபகத்தின் கடைசி கலீபாவான மூன்றாம் அல்முத்தவக்கில் துருக்கியின் இசுதான்புல் நகரில் சிறைவைக்கப்பட்டார். அங்கு அவர் தனது கலீபா பதவியையும் அதற்கான முத்திரையையும் முதலாம் சலீமிடம் கையளித்ததை அடுத்து, உதுமானிய கலீபகம் ஆரம்பமாகியது. இதையடுத்து 1517ல் முதலாம் சலீம் தன்னை முதலாம் உதுமானிய கலீபாவ அதிகாரப்பூர்வமாக அறிவித்துக் கொண்டார்.

உதுமானிய கலீபகம் அராபியர் அல்லாதவர்களால் ஆளப்பட்ட ஒரே கலீபகம் ஆகும். இவர்களின் ஆட்சியில் மெக்கா மதினா போன்ற முக்கிய இசுலாமிய புனிதத்தலங்கலும் கைப்பற்றப்பட்டன. மேலும் இவர்களின் ஆட்சியிலேயே கலீபகம் என்பது மதத்தலைமை என்பதையும் தாண்டி அரசியல் தலைமை என்ற முக்கியத்துவத்தையும் பெற்றது. ஐரோப்பா மற்றும் உருசியா ஆகிய பகுதிகளில் வாழ்ந்த இசுலாமியர்களின் உரிமைகளை பாதுகாப்பதில் இவர்களின் ஆட்சி முக்கிய பங்கு வகித்தது.

சுமார் நான்கு நூற்றாண்டுகள் வரை தொடர்ந்த இந்த கலீபகம் முதலாம் உலகப் போரில் ஒட்டோமன் பேரரசு தோல்வியை சந்தித்ததை அடுத்து வீழ்ச்சியடையத் தொடங்கியது. இதன் கடைசி கலீபாவான இரண்டாம் அப்துல் மசீத் 1924ல் இறந்ததை தொடர்ந்து இந்த கலீபகம் முடிவுக்கு வந்தது. இதையடுத்து முசுத்தபா கமால் அத்தாதுர்கின் தலைமையில் அமைக்கப்பட்ட துருக்கிய தேசிய இயக்கம், மத சார்பற்ற துருக்கியை அமைப்பதின் ஒரு அங்கமாக இசுலாமிய கலீபா பதவியை ரத்து செய்தது.

மேற்கோள்கள்
-----------

1. ↑  Thompson, J. *A History of Egypt*, AUC Press 2008, p. 194; Vatikiotis, P.J. *The History of Modern Egypt*, The Johns Hopkins University Press, 1992, p.20
2. ↑  "காப்பகப்படுத்தப்பட்ட நகல்". .
3. ↑
4. ↑  Yavuz Sultan Selim Government பரணிடப்பட்டது 2007-09-29 at Archive.today Retrieved on 2007-09-16

| * பா
* உ
* தொ
இசுலாமிய கலீபகங்கள் |
| --- |
|  | ராசிதீன் கலீபாக்கள் 632-661 |
|  | உமையா கலீபகம் 661-750 |
|  | அப்பாசியக் கலீபகம் 750-1258 |
|  | குர்துபா கலீபகம் 756-1031 |
|  | பாத்திம கலீபகம் 909-1171 |
|  | உதுமானியப் பேரரசு 1519-1924
 |
*கைத்தீராவுக்குக் கப்பலேறுதல்* (லூவரில் உள்ளது): பல விமர்சகர்கள் இவ்வோவியம் வீனசின் பிறப்பிடமாகக் கருதப்படும் கைத்தீராத் தீவில் இருந்து புறப்படுவதைக் காட்டுவதாகக் கருதுகின்றனர்.
**கைத்தீராவுக்குக் கப்பலேறுதல்** (The Embarkation for Cythera) என்பது பிரான்சு நாட்டைச் சேர்ந்தவரும், ரோக்கோக்கோ கலைப்பாணி ஓவியருமான அத்வான் வாட்டூ (Antoine Watteau) என்பவர் வரைந்த ஒரு ஓவியம் ஆகும். வாட்டூ இந்த ஓவியத்தை 1717 ஆம் ஆண்டு ஓவியத்துக்கும் சிற்பத்துக்குமான அரச கல்விக் கழகத்துக்கு அளித்தார். இது தற்போது பாரிசில் உள்ள லூவர் அருங்காட்சியகத்தில் உள்ளது. இவ்வோவியத்தைப் போலவே இன்னொரு ஓவியத்தையும் வாட்டூ 1718 ஆம் ஆண்டுக்கும் 1721 ஆம் ஆண்டுக்கும் இடைப்பட்ட காலப்பகுதியில் வரைந்தார். "கைத்தீராவுக்கான யாத்திரை" என்று பெயரிடப்பட்ட இவ்விரண்டாவது ஓவியம் பெர்லினில் உள்ள சார்லெட்டன்பர்க் மாளிகையில் உள்ளது.

கருப்பொருள்
-----------

பிரான்சின் பதினைந்தாம் லூயி மன்னன் காலத்து உயர்குடியினருடைய காதல் களியாட்டங்களை அல்லது ஒரு விழாவினை இவ்வோவியம் குறிப்பதாகக் கருதப்படுகிறது. இவ்வாறான களியாட்டங்களில் இன்பம் பெறுவதற்காக அக்கால உயர் குடியினர் புல்வெளிகளிப் பின்னணியாகக் கொண்ட பகுதிகளுக்குச் செல்வது வழக்கம். படத்தில் காணப்படும் காதலர்களைச் சுற்றிப் பறந்துகொண்டு அவர்களை நெருக்கமான நிலைக்குக் கொண்டுவரும் காதல் தேவதைகளும், வீனசின் சிலையும் விழாவின் பாலுணர்வு சார்ந்த தன்மைக்குக் குறியீடாக அமைகின்றன.
**XO-5** என்பது இலிங்ஸ் விண்மீன் தொகுப்பில் புவியிலிருந்து தோராயமாக 910 ஒளி ஆண்டுகள் தொலைவில் அமைந்துள்ள மஞ்சள் குறுமீன் முதன்மை வரிசை இண்மீனாகும். இது சுமார் 12 பருமையைக் கொண்டுள்ளது. இதை வெற்றுக் கண்ணால் பார்க்க முடியாது, ஆனால் ஒரு சிறிய தொலைநோக்கி வழி பார்க்கலாம். 

எக்சோ-5 3500 +250  
−150 வெப்பநிலையுடன் சந்தேகத்திற்குரிய செங்குறுமீன் இணையாக ஒரு பரந்த வட்டணையில் சுற்றிவருகிறது.

பெயரிடுதல்
----------

எக்சோ-5 என்ற விண்மீனின் பெயர் **அப்சொலுட்னோ**. இந்தப் பெயர் பன்னாட்டு வானியல் ஒன்றியத்தின்100வது ஆண்டு விழாவின் போது, செக் குடியரசின் புற உலகங்கள் பெயரிடல் பரப்புரையில் தேர்ந்தெடுக்கப்பட்டது. **அப்சொலுட்னோ** என்பது அறிவியல் புனைகதை Továrna na absolutno (The Factory for the Absolute) புதினத்தில் வரும் ஒரு கற்பனையான வியன்பொருள்.

கோள் அமைப்பு
------------

எக்சோ-5 பி என்ற புறக்கோள் எக்சோ தொலைநோக்கித் திட்டம் 2008 ஆம் ஆண்டில் கோள்கடப்பு முறையைப் பயன்படுத்திக் கண்டுபிடிக்கப்பட்டது. இந்த கோள் சூடான வியாழன் என வகைப்படுத்தப்பட்டுள்ளது. கூடுதல் கோள்களால் ஏற்படும் கோள்கடப்பு நேர வேறுபாடுகளுக்கான தேடல் எதிர்மறையாக முடிந்தது. 

 *எக்சோ-5 பி* , வியாழனின் அளவு ஒப்பீடு

எக்சோ-5 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b / Makropulos** | 1.059 ± 0.028 *M*J | 0.0488 ± 0.0006 | 4.1877545 ± 0.0000016 | 0 |

மேலும் காண்க
------------

* XO தொலைநோக்கி

வெளி இணைப்புகள்
---------------

* "XO-5". *Exoplanets*. .

1. ↑  Piskorz, Danielle; Knutson, Heather A.; Ngo, Henry; Muirhead, Philip S.; Batygin, Konstantin; Crepp, Justin R.; Hinkley, Sasha; Morton, Timothy D. (2015), "Friends of Hot Jupiters. III. An Infrared Spectroscopic Search for Low-Mass Stellar Companions", *The Astrophysical Journal*, p. 148, arXiv:1510.08062, Bibcode:2015ApJ...814..148P, doi:10.1088/0004-637X/814/2/148 `{{citation}}`: Missing or empty `|url=` (help)
2. ↑  "Approved names" (in en). .
3. ↑  "International Astronomical Union | IAU". .
4. ↑
5. ↑

1. ↑
| தமிழ் இலக்கியம் |
| --- |
| சங்க இலக்கிய நூல்கள் |
| அகத்தியம் | தொல்காப்பியம் |
| **பதினெண்மேற்கணக்கு** |
| எட்டுத்தொகை |
| நற்றிணை | குறுந்தொகை |
| ஐங்குறுநூறு | பதிற்றுப்பத்து |
| பரிபாடல் | கலித்தொகை |
| அகநானூறு | புறநானூறு |
| பத்துப்பாட்டு |
| திருமுருகாற்றுப்படை | பொருநராற்றுப்படை |
| சிறுபாணாற்றுப்படை | பெரும்பாணாற்றுப்படை |
| முல்லைப்பாட்டு | மதுரைக்காஞ்சி |
| நெடுநல்வாடை | குறிஞ்சிப்பாட்டு |
| பட்டினப்பாலை | மலைபடுகடாம் |
| **பதினெண்கீழ்க்கணக்கு** |
| நாலடியார் | நான்மணிக்கடிகை |
| இன்னா நாற்பது | இனியவை நாற்பது |
| களவழி நாற்பது | கார் நாற்பது |
| ஐந்திணை ஐம்பது | திணைமொழி ஐம்பது |
| ஐந்திணை எழுபது | திணைமாலை நூற்றைம்பது |
| திருக்குறள் | திரிகடுகம் |
| ஆசாரக்கோவை | பழமொழி நானூறு |
| சிறுபஞ்சமூலம் | முதுமொழிக்காஞ்சி |
| ஏலாதி | கைந்நிலை |
| **சங்கநூல் தரும் செய்திகள்** |
| தமிழ்ச் சங்கம் | **சங்கம் மருவிய காலம்** |
| சங்க காலப் புலவர்கள் | சங்ககால நிலத்திணைகள் |
| சங்க கால ஊர்கள் | சங்க கால மன்னர்கள் |
| சங்க கால நாட்டுமக்கள் | சங்க காலக் கூட்டாளிகள் |
| சங்ககால விளையாட்டுகள் | சங்ககால மலர்கள் |
| * பா
* உ
* தொ
 |

சங்கத் தமிழ் இலக்கியத்தில் பத்துப்பாட்டு என அழைக்கப்படும் தொகுதியின் ஒரு பகுதியே **முல்லைப் பாட்டு**. இத் தொகுதியுள் அடங்கியுள்ள நூல்களுள் மிகவும் சிறியது இதுவே. **103** அடிகளைக்கொண்ட ஆசிரியப்பா வகையில் இயற்றப்பட்டது. பாண்டிய அரசனான நெடுஞ்செழியனைப் பாட்டுடைத்தலைவனாகக் கொண்டு எழுதப் பட்டதாகக் கருதப்படினும், தலைவனுடைய பெயர் பாட்டில் குறிப்பிடப்படவில்லை.

பொருள்
------

**முல்லைப்பாட்டு** முல்லைத் திணைக்குரிய நூல், அகப்பொருள் பற்றியது. மழைக்காலத்துக்குமுன் திரும்பிவருவதாகச் சொல்லிப் போருக்குச் சென்ற தலைவன் குறித்த காலத்தில் வரவில்லை. தலைவியோ பிரிவுத் துயரம் தாளாமல் உடல் மெலிந்து வாடுகிறாள். விபரமறியச் சென்று வந்த தோழியரின் உற்சாக வார்த்தைகள் அவள் ஏக்கத்தைக் குறைக்கவில்லை. போரில் வெற்றி பெற்றுத் தலைவன் திரும்பியதும் தான் தலைவி ஆறுதலடைந்து இன்பமுறுகிறாள்.

இந்த நிகழ்ச்சிகளைக் கருவாகக் கொண்டு நப்பூதனார் என்னும் புலவர் கவிநயத்தோடு எழுதியதே முல்லைப்பாட்டு. இது **நெஞ்சாற்றுப்படை** என அழைக்கப்படுகிறது. இந் நூல் குறித்து மறைமலைஅடிகள், **முல்லைப்பாட்டு ஆராய்ச்சி** என்ற ஓர் ஆராய்ச்சி நூலை எழுதியுள்ளார்.

மாதிரி
------

மழைக்காலம் வருவதை உணர்த்தும் முல்லைப்பாட்டின் முதற்பாடல்:

  நனந்தலை யுலகம் வளைஇ நேமியொடு  

  வலம்புரி பொறித்த மாதாங்கு தடக்கை  

  நீர்செல நிமிர்ந்த மாஅல் போலப்  

  பாடிமிழ் பனிக்கடல் பருகி வலனேர்பு  

  கோடுகொண் டெழுந்த கொடுஞ்செலவு எழிலி

இவற்றையும் பார்க்கவும்
----------------------

* சங்க இலக்கியம்

ஏனைய பத்துப்பாட்டு நூல்கள்

* திருமுருகாற்றுப்படை
* பொருநராற்றுப்படை
* சிறுபாணாற்றுப்படை
* பெரும்பாணாற்றுப்படை
* நெடுநல்வாடை
* மதுரைக் காஞ்சி
* குறிஞ்சிப் பாட்டு
* பட்டினப் பாலை
* மலைபடுகடாம்

வெளியிணைப்புகள்
---------------

* முல்லைப்பாட்டு நூல் உரை - பத்துப்பாட்டு நூல்கள்

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**முல்லைப்பாட்டு**

* முல்லைப்பாட்டு மூலம், செய்தி தமிழிலும் ஆங்கிலத்திலும்
* முல்லைப்பாட்டு பாடலும் செய்தியும் இணை-கண்ணோட்டம்